مریخ یئر کیمی گزگندیر، یعنی سیلیکون و اوکسیژندن تشکیل اوْلونان مینراللار، دمیرلار و عادتاً داش عمله گتیرن باشقا کیمیاسال المنتلرلردن تشکیل اوْلونموش‌دور. مریخین سطحی باش‌لیجا اوْلاراق تولییتیک بازالتدان تشکیل اوْلونموش‌دور، آنجاق بعضی حیصّه ‌لر بازالت‌دان داها چوْخ سیلیکون اوْکسیدله زنگین‌دیر. بۇ دا یئرده و یا سیلیکون اوْکسید شوشه‌سینده اوْلان آندزیتیک داشلارلارا اوْخشاردیر. آشاغی آلبدولو بؤلگه لاردا پلاقیوکلاز فلدیسپات واردیر. قوزئی آشاغی آلبدولو بؤلگه لار ایسه طبقه سیلیکاتلاری و یۆکسک سیلیکون‌لو شوشهنین نورمال میقدارین‌دان داها چوْخونا صاحیب‌دیر. گونئی داغلیق حیصّه ‌لره یۆکسک کلسیوم‌لو پیروکسن داخیلدیر. بیرده، بللی اراضیلرده خاص هماتیت و اوْلیوین ده تاپیلمیش‌دیر. سطحین چوْخ حیصّه ‌سی نارین دنه‌لی دمیر(III) اوْکسید تۇزو ایله اؤرتولموش‌دور.